**JA A MOJA VIERA**

1. Akého si náboženstva?

Som kresťan – katolík.

1. Čo znamená meno „kresťan“?

Meno „kresťan“ znamená „pomazaný“, patriaci Kristovi.

1. Kto je kresťan – katolík?

Kresťan – katolík je ten kto je pokrstený a vyznáva kresťansko-katolícku vieru a podľa nej žije

1. Čo znamená veriť?

Veriť znamená povedať Bohu áno, teda súhlasiť s Božím slovom a podľa neho žiť.

1. K čomu nás vedie viera?

Viera v Boha nás vedie k tomu, aby sme sa obracali jedine k nemu ako k svojmu Stvoriteľovi a k svojmu cieľu a aby sme ničomu nedávali prednosť pred ním, ani ho ničím nenahrádzali.

1. Čím je pre teba viera?

XXX

1. Načo sme na svete?

Na svete sme nato, aby sme Pána Boha poznali, milovali, jemu slúžili a tak do neba prišli.

1. Ako voláme a ktoré sú hlavné zjavené pravdy, ktoré máme nielen veriť, ale aj výslovne vedieť?

Hlavné zjavené pravdy voláme Šesť hlavných právd:

Boh je len jeden.

V Bohu sú tri osoby: Otec, Syn a Duch Svätý.

Syn Boží sa stal človekom, aby nás vykúpil.

Boh je spravodlivý sudca: dobrých odmieňa a zlých tresce.

Duša človeka je nesmrteľná.

Božia milosť je na spásu potrebná.

1. Kde sú v krátkosti zhrnuté zjavené pravdy, ktoré máme veriť?

Sú zhrnuté v Apoštolskom vyznaní viery. ( Nauč sa Krédo – Verím v Boha ! )

**BOH JE LÁSKA**

1. Kto je Boh?

Boh je stvoriteľ a Pán celého sveta a náš Nebeský Otec.

1. Odkedy je a dokedy bude Boh?

Boh vždy bol, je a bude: Boh je večný.

1. Kde je Boh?

Boh je všade: na nebi, na zemi a na každom mieste.

1. Ktoré sú hlavné Božie vlastnosti?

Boh je jeden, večný, dokonalý, nekonečný, všemohúci, vševediaci, všadeprítomný, dobrý, starostlivý, spravodlivý a milosrdný. Je duch, ktorý nemá telo.

1. Koľko osôb je v jednom Bohu?

V Bohu sú tri božské osoby: Otec, Syn a Duch Svätý.

1. Ktoré skutky pripisujeme jednotlivým božským osobám?

Otcovi stvorenie sveta (Stvoriteľ), Synovi vykúpenie sveta (Vykupiteľ), Duchu Svätému posvätenie sveta (Posvätiteľ)

**STVORENIE SVETA**

1. Čo znamená „stvoriť“?

Znamená urobiť niečo z ničoho silou všemohúcej vôle.

1. Kto stvoril svet , človeka a všetko, čo existuje?

Boh stvoril všetko, čo existuje – svet viditeľný i neviditeľný (anjelov)

1. Kde a ako opisuje biblia stvorenie sveta?

Sv. písmo už na prvých stránkach Starého zákona v knihe Genezis (kniha Pôvodu), opisuje sedem stvoriteľských „dní“, v ktorých Boh stvoril svet svojim slovom – povedal a stalo sa. Ich vrcholom je človek.

1. Čím sa človek odlišuje od ostatných stvorení?

Je stvorený na Boží obraz – má telo (z hliny zeme) a dušu (rozum a slobodnú vôľu).

1. V čom spočíval prvý hriech?

Prvý hriech spočíval v neposlušnosti človeka voči Bohu.

1. Aké boli následky prvého hriechu?

Vyhnanie z raja, strata milosti - spoločenstva s Bohom, oslabený rozum a vôľa, bolesť, smrť.

1. Kto z ľudí bol uchránený od dedičného hriechu?

Zvláštnou výsadou bola uchránená Panna Mária.

1. Kto sú anjeli?

Anjeli sú duchovia, ktorí majú rozum a slobodnú vôľu, ale hmotné telo nemajú.

1. Ktorý anjel má veľkú moc chrániť nás pred zlým duchom?

Svätý Michal archanjel.

**VYKÚPENIE – JEŽIŠ KRISTUS**

1. Kto je Ježiš Kristus?

Druhá božská osoba, jednorodený Boží Syn, ktorý sa pre nás stal človekom, aby nás vykúpil a spasil.

1. Ako sa stal Boží Syn človekom?

Pôsobením Ducha Svätého sa počal a narodil z Panny Márie. To je tajomstvo Vtelenia.

1. Čo znamená meno „Ježiš Kristus“?

„Ježiš“ znamená v hebrejčine „Boh spasí“ t. j. Spasiteľ alebo Vykupiteľ. „Kristus“ grécky preklad  hebrejského slova „Mesiáš“, ktoré znamená Pomazaný.

1. Kto je Panna Mária?

Matka Pána Ježiša Krista a jeho Cirkvi, ktorú nám dal za matku, keď umieral na kríži.

1. Kto je sv. Jozef?

Pestún a vychovávateľ Pána Ježiša, ženích Panny Márie, patrón a ochranca Cirkvi.

1. Čím nás Ježiš vykúpil?

Celý Ježišov život je tajomstvom vykúpenia, vykúpil nás svojou smrťou a zmŕtvychvstaním.

1. Ako Ježiš trpel?

Ježiš sa krvou potil, bol bičovaný, tŕním korunovaný, kríž niesol a ukrižovaný bol.

1. Kde a kedy zomrel Ježiš?

Zomrel v Jeruzaleme /na vrchu Golgota= Lebka/ na Veľký piatok o 15 hod., mal 33 rokov.

1. Kedy Ježiš vstal zmŕtvych?

Na Veľkonočnú nedeľu (najväčší sviatok kresťanov), teda na tretí deň po svojom ukrižovaní, ako to predpovedal.

1. Kedy Ježiš vystúpil na nebesia?

Na štyridsiaty deň po svojom zmŕtvychvstaní a sedí po pravici Otca, kde vládne aj so svojím osláveným telom. Išiel nám pripraviť miesto v nebi.

1. Čo sa stane s dušou človeka po smrti?

Duša človeka sa po smrti dostaví pred Ježiša – Sudcu na osobný súd, kde sa rozhoduje o jej večnom živote – nebo, očistec, peklo.

1. Čo je nebo?

Nebo je svet dokonalej blaženosti, ktorá spočíva vo videní Boha z tváre do tváre.

1. Čo je očistec?

Očistec je miestom dočasného trestu za hriechy, ktoré človek neodčinil, kým žil na zemi. Duše v očistci sa pripravujú do nebo.

1. Čo je peklo?

Peklo je trest večného odlúčenia od Boha pre tých, ktorí odmietli Boha a nevýslovne trpia za hriechy.

1. Kedy príde Ježiš Kristus súdiť živých i mŕtvych?

Na konci sveta. Vzkriesi všetkých ľudí, vykoná posledný (všeobecný) súd a zavŕši obnovu sveta.

1. Kam pôjdu po všeobecnom súde dobrí a kde zlí?

Dobrí pôjdu do večnej blaženosti (do neba), zlí do večného zatratenia (do pekla).

**NAŠE POSVÄTENIE - DUCH SVÄTÝ**

1. Koho prisľúbil Ježiš apoštolom pred svojim odchodom do neba?

Ducha Svätého.

1. Kto je Duch Svätý?

Duch Svätý je tretia božská osoba, pravý Boh, rovný Otcovi a Synovi.

1. Kedy zoslal Ježiš apoštolom Ducha Svätého?

Na Turíce, teda na desiaty deň po svojom nanebovystúpení, resp. na päťdesiaty deň po svojom zmŕtvychvstaní. Sú to narodeniny Cirkvi.

1. Aký prostriedok ustanovil Ježiš na udeľovanie Ducha Svätého jeho nasledovníkom?

Ustanovil osobitnú sviatosť – birmovanie.

1. Aké sú dary Ducha Svätého?

Dary Ducha Svätého sú múdrosť, rozum, rada, sila, poznanie, nábožnosť a bázeň voči Bohu.

1. Ako účinkuje Duch Svätý v Cirkvi a v ľudských dušiach?

Účinkuje tak, že: 1. učí a riadi Cirkev

2. posilňuje a posväcuje ľudské duše

**CIRKEV**

1. Čo je Cirkev a kto ju založil?

Je Boží ľud patriaci Pánovi. Je to spoločenstvo pokrstených, ktorí žijú podľa viery v Ježiša Krista a uznávajú pápeža za viditeľnú hlavu Cirkvi. Založil ju Ježiš.

1. Kedy vznikla Cirkev a kto ju založil ?

Cirkev vznikla na Turíce. Ježiš po svojom vystúpení do neba zoslal na apoštolov Ducha Svätého v podobe ohnivých jazykov.

1. Kto je pápež?

Nástupca sv. Petra a zástupca Ježiša Krista na zemi. Je viditeľnou hlavou Cirkvi.

1. Kto sú biskupi?

Sú nástupcami apoštolov, starajú sa o im určenú diecézu. Majú učiteľský, pastiersky a kňazský úrad.

1. Ktoré sú znaky pravej Kristovej Cirkvi?

Cirkev - je jedna, svätá, katolícka (všeobecná), apoštolská.

1. Čo znamenajú slová „spoločenstvo svätých“ ?

Že všetci členovia Cirkvi, či na tomto svete (Cirkev putujúca) alebo na druhom (Cirkev trpiaca v očistci, Cirkev oslávená v nebi), sú duchovne spojení a duchovne si pomáhajú.

**ZÁKLADNÉ PRAVDY VIERY**

1/ Vymenuj Desatoro

2/ Vymenuj 6 hlavných právd

3/ Vymenuj Pätoro cirkevných prikázaní

4/ Vymenuj najhlavnejšie prikázanie zo všetkých

5/ Vymenuj 7 sviatostí

6/ Vymenuj 7 Darov Ducha svätého

7/ Vymenuj 7 hlavných hriechov

8/ Modlitba Anjel Pána

10/ Modlitba Verím v Boha

**NA ZAMYSLENIE**

Jednému švajčiarskemu novinárovi položili túto otázku:
Kto je Ježiš Kristus?
Jeho odpoveď bola nasledovná:
V chémii: premena vody na víno.
V biológii: narodený z panny.
Vo fyzike: kráčal po vode a odmietol zákon príťažlivosti, keď vystúpil do neba.
V ekonomike - nedostatok zdrojov pokorený nasýtením 5 000 mužov dvoma rybami a piatimi bochníkmi chleba.
V medicíne: uzdravil chorých a slepých bez anestézie.
V histórii: je to začiatok a koniec.
Podľa súdu: jeho predsedníctvo je na jeho pleciach a nazýva sa zázračným prezidentom mieru.
V náboženstve: nikto nepríde k Otcovi, iba cez neho.
Takže, kto to je? Je to Ježiš Kristus!
Najväčší muž v histórii. Nemá otrokov, ale volali ho Pán.
Nedostal vedecké certifikáty, ale povedali: Učiteľ.
Lieky nepredpisoval, ale povedali: Doktor.
Nemal armádu, ale králi sa ho báli.
Nevyhrával vojenské bitky, ale svojou láskou a učením si podmanil svet.
Nedopustil sa žiadneho zločinu, ale ukrižovali ho.
Pochovali ho do hrobu, ale dnes žije.
Cítite hrdosť na to, že môžete slúžiť tomuto kráľovi, ktorý nás miluje?
Som hrdý, že môžem slúžiť Ježišovi - nášmu Bohu a Kráľovi ...

Viera je osobné primknutie sa celého človeka k Bohu, ktorý sa zjavuje.

Viera je nadprirodzený Boží dar.

Viera je osobný úkon.

Viera je nevyhnutne potrebná na spásu, preto veríme všetko, čo obsahuje napísané alebo ústne podané Božie slovo a čo Cirkev predkladá veriť ako Bohom zjavené.